Shiryuu

"Sade" Shiryuu on jättinenäinen, M. Bisonin näköinen Impel Downin ex-päävanginvartija, ja nykyinen Mustapartapiraattien jäsen. Hän jatkaa yhä virkapukunsa käyttöä, mutta on laiskasti räätälöinyt Impel Down logojen päälle lapsellisia pääkalloja.
== Viiltävät pahoitteluni ==
Shiryuu rakastaa leikellä ihmisiä. Ollessaan Impel Downin vartija, hän viilteli ja tappoi satunnaisesti lukuisia vankeja, ironisesti säästäen heidät elinikäiseltä kidutukselta. Tästä suivaantuneena Magellan sätti Shiryuuta lyhyessä flashbackissa, johon Shiryuu totesi: "Ketä haittaa jos leikkelen vähän ihmissaastaa?"
 Lopulta Shiryuu pakeni Impel Downista ja liittyi Mustapartapiraattien karvaiseen seuraan. Nykyisin hän käyttää asemaansa Yonkoun alaisena hyväksi ja leikkelee ketä tahansa. Koska Shiryuu ei ole enää lainvalvoja, on rikollisten lisäksi kaikki hänen tielleen tulevat luokiteltavissa ihmissaastaksi. Todellisuudessa Shiryuulla on vain niin järkyttävä leikkelyfetissi, että hän yrittää keksiä tekosyitä perustellakseen tekonsa.
Silloin kun Shiryuu ei leikkele ketään, kiillottelee hän katanaansa. Koska hänen persoonallisuutensa perustuu pelkästään miekkaan ja viiltelyyn, jäisi hänestä jäljelle pelkkä ruikuli, mikäli Shiryuulta otettaisiin katana pois.
== Pelko miehistön hajoamisesta ==
Shiryuu on vakavan ja kylmän luonteensa vastaisesti usein erittäin huolissaan siitä, pysyykö Mustapartapiraatit yhdessä, vai erkaantuuko koko joukkio lopullisesti. Miehistö joutuukin tuon tuosta lohduttelemaan ja vakuuttelemaan Shiryuuta siitä, että porukka pysyy tiiviisti kasassa tilanteessa kuin tilanteessa. Kerran Shiryuu vetääntyi laivan sisälle muiden juhliessa kannella, ja muut saivat tulla suostuttelemaan Shiryuuta tulemaan mukaan, vakuutellen että miehistön yhteiset rikolliset taustat sekä muut koettelemukset pitäisivät porukan kasassa.
Shiryuu on myös hyvin herkkä tilanteissa, joissa miehistön välille voi syntyä jotain eripuraa. Shiryuu saattaa mm. yrittää estää riitoja syntymästä että miehistön yhdessäpysyminen olisi varmasti turvattu, sekä jättää ihmissaastan viiltelyn kesken ettei kukaan vain suuttuisi liiasta Shiryuun väkivaltaisuudesta, ja ettei tilanne eskaloituisi miehistön hajaantumiseen.
Mustapartapiraatit
Marshall D. Teach • Shiliew • Jesus Burgess • Van Augur • Doc Q • Stronger • Lafitte • Sanjuan Wolf • Vasco Shot • Catarina Devon • Avalo Pizarro
Category:Impel Down
Category:Maailmanhallitus
Category:Mustapartapiraatit